OpenLLM-France/wikimedia huggingface dataset:
# Quint Servili Prisc Fidenat

* Per a altres significats, vegeu «Quint Servili Prisc Fidenat (desambiguació)».
Quint Servili Prisc Fidenat (llatí: Quintus Servilius P. f. Sp. n. Priscus Fidenas) va ser un magistrat romà del segle v aC. Era fill de Publi Servili Prisc Estructe. Formava part de la gens Servília, i era de la família dels Servili Prisc.
Va ser nomenat dictador l'any 435 aC quan ja havia exercit diverses magistratures. El nomenament de dictador va ser conseqüència de l'alarma que va causar la invasió dels habitants de Veïs i de Fidenes, que van atacar la ciutat aprofitant l'epidèmia que havia delmat Roma. Els atacants van arribar fins a la porta Collina, però Prisc va derrotar els invasors fàcilment i va perseguir als fidenats cap a la seva ciutat, la qual va assetjar i que va conquerir finalment després d'excavar una mina per entrar. Per aquesta conquesta va rebre l'agnomen Fidenat, que després va adoptar i va transmetre als seus fills i descendents en lloc del d'Estructe.
L'any 431 aC va demanar als tribuns de la plebs que obliguessin els cònsols a nomenar un dictador per lluitar contra els volscs i eques. El 418 aC l'exèrcit romà va ser derrotat pels eques i els lavicans, a causa de la incompetència dels tribuns amb potestat consolar d'aquell any. Servili llavors va ser nomenat dictador per segona vegada i va dirigir la guerra contra els eques amb èxit, conquerint Lavici, on el senat romà va establir immediatament una colònia romana.

## Referències

* ↑ «Q. Servilius P. f. Sp. n. Priscus Fidenas». Digital Prosopography of the Roman Republic. [Consulta: 19 novembre 2020].
* ↑ Quintus Servilius Priscus Structus Fidenas, segons Smith. Per altra banda, Tit Livi l'anomena Aulus, però el prenom Quint és més raonable car és corrent a la família i és el que li donen els Fasti.
* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 528.
# Rafa Méndez

Rafael Tomás Méndez Ramos, més conegut com a Rafa Méndez (Tenerife, 6 de desembre de 1975) és un coreògraf i ballarí espanyol. Conegut per la seva participació al programa Fama, ¡a bailar!, de Cuatro.

## Trajectòria

Al llarg de la seva trajectòria professional ha col·laborat amb Luca Tommassini, Paul Roberts i Kim Gaven. Ha treballat com a primer ballarí, presentador i coreògraf en la RAI. Com a ballarí, ha protagonitzat videoclips i gires musicals amb artistes de la talla d'Emma Bunton, Geri Halliwell, Atomic Kitten, Sophie Ellis Bextor, Holly Valance, Eric Prydz, Patricia Manterola, Tiziano Ferro o Melody. A més, ha estat coreògraf de la cadena musical MTV Internacional i de diferents artistes italians. Des de 2009 és el responsable de coreografia de la cantant Rebeka Brown, realitzant alguns dels seus vídeos musicals, així com també als de Paris Hilton i al tour europeu de la boyband JYJ.
En la seva etapa a Espanya és conegut per les seves participacions a Cuatro com a professor del programa Fama, ¡a bailar! on era professor de funky i membre del jurat en les tres primeres edicions, en la quarta i la cinquena sol s'encarrega de realitzar perfomances amb el seu espectacle "Los 7 de Rafa Mendez" com a referència. I posteriorment presenta el late night, After Hours a la mateixa cadena. Després presenta ¡Mójate! al costat de Marbelys Zamora durant l'estiu de 2011. Des de setembre de 2014 i fins a agost de 2015 va ser el coreògraf i director artístic de la versió espanyola del programa Pequeños gigantes, que s'emet a Telecinco.
A més és director del seu propi espectacle teatral "Los 7 de Rafa Mendez" qui es troba de gira en aquests moments
Actualment, juntament amb el seu espectacle, dirigeix l'àrea de ball modern de l' Escola Municipal de Música i Dansa Isaac Albéniz de Parla (Madrid).
Des de gener de 2017 i fins a març de 2017, va estar al capdavant com a jutge de la primera edició del programa Tu sí que sí de laSexta.

## Televisió

* Fama, ¡a bailar!, (2008-2011) a Cuatro.
* ¡Mójate!, (2011) a Cuatro.
* After Hours, (2011) a Cuatro.
* Pequeños gigantes a Telecinco.
* Tú sí que sí, (2017-2018) a laSexta.
* Mi casa es la tuya, (2015) a TVE.
* Los Gipsy Kings, (2017) a Cuatro.
* Fenómeno Fan, (2018-present) a Canal Sur.

## Referències

* ↑ Rafa Méndez participó en 2001 en el vídeo de El baile del gorila, de la cantante polifacética Melody (28/04/2009)
* ↑ «Rafa Méndez deja ¡Fama!». Arxivat de l'original el 22 de setembre de 2010. [Consulta: 29 octubre 2011].
* ↑ «Rafa Méndez: "After Hours será diferente porque estoy yo"». Arxivat de l'original el 2016-08-18. [Consulta: 25 gener 2020].
* ↑ Marbelys y Rafa presentarán ¡Mójate!

## Enllaços externs

* Página oficial Arxivat 2020-01-25 a Wayback Machine.
* fitxa a IMDb
# Rafael Abella i Bermejo

Rafael Abella Bermejo (Barcelona, 1917 – Barcelona, 23 de desembre de 2008) fou un químic, historiador i escriptor català, vinculat a l'editorial Planeta. La seva obra es va centrar en la història espanyola contemporània. Abella es va donar a conèixer amb el llibre La vida cotidiana durante la Guerra Civil (1973). Un dels seus darrers llibres, d'autoria compartida amb Gabriel Cardona, va ser Historias del Nodo (2008).

## Referències

* ↑ «Mor Rafael Abella, cronista català de la història d'Espanya». Avui, 24 desembre 2008 (2008-12-24) [Consulta: 5 gener 2015].
* ↑ «Muere el historiador Rafael Abella, cronista de la España cotidiana» (en castellà). El País, 24 febrer 2008 (2008-02-24) [Consulta: 5 gener 2015].
# Montserrat Andreu Teixidó

Montserrat Andreu Teixidó és una pedagoga catalana, guardonada amb la Creu de Sant Jordi el 2018.
Fou fundadora l'any 1959-60, de l'Escola Virolai del Carmel, Barcelona, junt amb el pedagog Josep Maria Ballarín i Porté, institució educativa inspirada en el model escolar de la República que va apostar per la coeducació i per l'ensenyament de la llengua catalana. Aquesta tradició prossegueix avui en dia com a centre concertat, laic, inclusiu, obert i respectuós amb les diferents concepcions de la vida.

## Referències

* ↑ «Personalitats guardonades 2019». Arxivat de l'original el 2019-11-27. [Consulta: 21 setembre 2020].
* ↑ «Escola Virolai - Qui som». [Consulta: 21 setembre 2020].
# Morven

Morven (en gaèlic escocès: A' Mhòr Bheinn) és una muntanya del comtat de Caithness, a la regió de les Terres Altes d'Escòcia. El pujol està classificat com un Graham i, amb 706 metres, el seu cim és el punt més alt del comtat de Caithness.
Caithness és en general bastant plana i baixa. L'altura relativa de Morven fa d'ella un tret prominent del paisatge i pot veure's des de diferents llocs al país.
Hi ha també una altra muntanya anomenada Morven a Aberdeenshire.

## Enllaços externs

* Panorames virtuals generats per ordinador Morven Índex
# Quadrangle Michelangelo

La quadrangle Michelangelo és un dels 15 quadrangles definits del reticulat cartogràfic adoptat de la Unió Astronòmica Internacional per Mercuri. Comprém la part de la superfície de Mercuri entre els 21° S i els 66° latitud S i entre els 90° i els 180° longitudO i és identificat amb el codi H-12.
El cràter Michelangelo és l'estructura geològica present al seu interior triada com epònim per al mateix quadrangle. Aquesta denominació ha estat adoptada el 1976 després que la missió Mariner 10 disposara de les primeres imatges de la superfície de Mercuri. Abans s'anomenava quadrangle de Solitudo Promethei, pel nom de la característica d'albedo que havia estat històricament identificada en aquest lloc de la superfície.
Va ser una dels dos quadrangles dels quals, durant els tres sobrevols planetaris de Mercuri, es van poder obtenir imatges de tota la seva superfície. Després de la missió MESSENGER va poder millorar el detall de la cartografia.
La regió és caracteritzada per nombrosos cràters alguns dels quals semblen ser formats alhora, probablement com efecte secundari de l'impacte que ha generat Caloris Planitia.

## Referències

* ↑ NASA. «SP-423 Atlas of Mercury - Description». [Consulta: 9 juny 2021].
* ↑ NASA. «SP-423 Atlas of Mercury - The regions of Mercury as seen by Mariner 10.». [Consulta: 9 juny 2021].

## Bibliografia

* Spudis, Paul. «Geologic Map of the Michelangelo Quadrangle of Mercury» (en anglès). USGS. DOI: 10.3133/i1659. [Consulta: 9 juny 2021].
# Rafael Garí Net

Rafael Garí Net (Buenos Aires, 16 de febrer de 1910 - Granollers, 5 de gener de 1999) fou un futbolista argentí de la dècada de 1930.

## Trajectòria

Nascut a Buenos Aires, fou un granollerí d'adopció. Fou jugador de l'EC Granollers des de l'any 1930 fins a 1938. Aquest darrer anys va jugar amb el FC Barcelona la Lliga Catalana, en la qual es proclamà campió. Jugà un partit amb la selecció de Catalunya el dia 29 de juliol de 1934 a la Creu Alta de Sabadell. L'any 1975 se li atorgà la nacionalitat espanyola per residència.

## Palmarès

* Lliga Catalana de Futbol:
** 1937-38

## Referències

* ↑ «Defuncions». El 9 Nou, 15-01-1999. Arxivat de l'original el 2016-04-15. [Consulta: 17 febrer 2016].
* 1 2 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ «Sabadell 1 Selección 1». Mundo Deportivo, 30-07-1934 [Consulta: 30 desembre 2013].
* ↑ «III Otras disposiciones - 1970». BOE, 31-12-1975. [Consulta: 17 febrer 2016].
# Rafael Gay de Montellà

Rafael Gay de Montellà (Vic, 1882 - Barcelona, 1969) fou un advocat i jurista català, especialitzat en Dret mercantil. És besoncle de Joaquim Gay de Montellà i Ferrer-Vidal.
Va militar en les joventuts de la Lliga Catalana i en 1933 va publicar un llibre titulat "Catalunya, Nació Mediterrània". El seu catalanisme va derivar en un suport total a Franco quan va viure la revolució de 1936. En el seu llibre de memòries de la guerra Talaies de Mallorca, va escriure: «Durant la setmana hem vist la revolució desencadenada sobre Espanya, la destrucció de les esglésies, la profanació dels altars, l'incendi, el saqueig, la paralització del treball…». El 30 de juliol de 1936 va aconseguir fugir de Barcelona a Gènova en un vaixell italià.
Fou membre de les joventuts de Lliga Catalana i de l'Acadèmia de Jurisprudència i Legislació de Catalunya i ocupà diversos càrrecs en la junta del Col·legi d'Advocats de Barcelona. Va escriure articles a la Revista Jurídica de Catalunya sobre règim d'aigües, assegurances marítimes, legislació bancària, societats anònimes i de responsabilitat limitada i legislació aeronàutica. Fou enterrat al Cementiri del Poblenou (Barcelona).

## Obres

* Prontuario de la jurisprudencia mercantil (1924)
* La vida financera de les societats mercantils (1928)
* Tratado de la legislación comercial española (1930)
* Catalunya, Nació Mediterrània (1933)
* Código de Comercio español comentado (1936)
* Autarquia (1940)
* Secretos de la historia política contemporanea, editorial Surco, 1944
* Tratado de la legislación de aguas públicas y privadas: comentarios a los preceptos de la Ley de Aguas, a la legislación complemenataria y a la Jurisprudencia juntament amb Cristòfol Massó i Escofet (1948)
* Llibre de la Cerdanya (1951)
* Valoración hispánica del Mediterráneo (1952)
* Els Pirineus màgics (1954)
* Llibre del Rosselló (1959)
* Girona 1900 (1966)

## Referències

* ↑ «Joaquim Gay de Montellà, la casta catalana», 22-11-2015. [Consulta: 8 abril 2024].
* ↑ «Rafael Gay de Montellà». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Gay de Montellà, Rafael. Catalunya davant del fet capitalista : conferència donada a l'Ateneu Igualadí de la Classe Obrera el dia 2 de maig de 1930. Igualada: Imprenta Miranda, 1930. OCLC 807625330.

## Enllaços externs

* Fitxa biogràfica a l'Enciclopèdia Catalana
# Prádena de Atienza

Prádena de Atienza és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 51 | 42 | 54 | 50 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Quartet (música)

Un quartet és un conjunt de quatre intèrprets, instrumentistes o bé cantants. En el primer cas parlem de quartets instrumentals i en el segon, de quartets vocals.
També es diu de la composició musical per a quatre instruments o veus.

## Quartets instrumentals

El quartet instrumental es va utilitzar de manera freqüent des de finals del segle XVII. Al segle XVIII es va generalitzar, sobretot el quartet de corda, per a 2 violins, viola i violoncel.
També es van donar altres quartets com per exemple els d'un instrument de vent (oboè, flauta, clarinet) que feia el paper del primer violí, amb acompanyament de la resta de la corda. O el de piano i corda.

## Quartets vocals

Els quartets vocals poden ser de veus mixtes o de veus iguals. En el cas que siguin de veus mixtes, acostumen a estar integrats per soprano, contralt, tenor i baix.
Si són de veus femenines o de veus blanques, les veus que l'integren acostumen a ser: soprano primera, soprano segona, contralt primera o mezzosoprano, i contralt segona.
Si són de veus masculines, l'integren: tenor primer, tenor segon, baix primer o baríton, i baix segon.
Els primers quartets que coneixem, que van ser divulgats pels compositors flamencs, daten del segle xv, es tracta d'una composició vocal on les diferents veus que són igual d'importants donen lloc a una escriptura horitzontal i es coneixen com a quartets vocals polifònics.

## Referències

* ↑ «quartet» (en anglès). Merriam webster. [Consulta: 21 febrer 2016].
* 1 2 3 «quartet». Enciclopèdia.cat. [Consulta: 21 febrer 2016].
# Rannée

Rannée (en bretó Radenez) és un municipi francès, situat a la regió de Bretanya, al departament d'Ille i Vilaine. L'any 2006 tenia 1.153 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.157 | 1.160 | 1.114 | 1.115 | 1.109 | 1.111 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Joseph Aulnette | |
# Rapale

Rapale (en cors Rapale) és un municipi francès, situat a la regió de Còrsega, al departament d'Alta Còrsega. L'any 1999 tenia 131 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 94 | 122 | 116 | 108 | 102 | 131 |

## Administració

Llista d'alcaldes :
| Període | Identitat | Partit | Qualitat |
| 2001- | Jean-Claude Fondacci de Paoli | | |
# Municipi de Rūjiena

El municipi de Rūjiena (en letó: Rūjienass novads) és un dels 110 municipis de Letònia, que es troba localitzat al nord del país bàltic, i que té com a capital la localitat de Rūjiena. El municipi va ser creat l'any 2009 després de la reorganització territorial.

## Ciutats i zones rurals

* Ipiķu pagasts (zona rural)
* Jeru pagasts (zona rural)
* Lodes pagasts (zona rural)
* Rūjiena (ciutat)
* Vilpulkas pagasts (zona rural)

## Població i territori

La seva població està composta per un total de 6.252 persones (2009). La superfície del municipi té uns 352,2 kilòmetres quadrats, i la densitat poblacional és de 17,75 habitants per kilòmetre quadrat.

## Referències

* ↑ «Iedzivotaju skaits Latvija 2009.gada 14.janvari, pašvaldibu velešanu izsludinašanas diena» (en letó). Comissió Central d'Elecció de la República de Letònia. Arxivat de l'original el 2012-04-06. [Consulta: 14 gener 2015].
* ↑ «Administrativi teritorialais iedalijums» (doc) (en letó). Ministeri de Protecció del Medi Ambient i Desenvolupament Regional, 2008. Arxivat de l'original el 2012-04-26. [Consulta: 14 gener 2015].
# Pòlip nasal

Els pòlips nasals són masses polipoïdals, provinents principalment de les membranes mucoses del nas i dels sins paranasals. Es mouen lliurement i no són dolorosos, tot i que ocasionalment es pot produir dolor facial. Normalment es produeixen a les dues fosses nasals en les persones afectades. Entre les complicacions hi ha la sinusitis i eixamplament del nas.
La causa exacta no està clara. Poden estar relacionats amb la inflamació crònica del revestiment dels sins paranasals. Es produeixen amb més freqüència entre les persones que tenen al·lèrgies, fibrosi quística, sensibilitat a l'aspirina o certes infeccions. El propi pòlip representa un excés de creixement de les membranes mucoses. El diagnòstic es pot produir mirant cap al nas. Es pot utilitzar una tomografia computada per determinar el nombre de pòlips i ajudar a planificar la cirurgia.
El tractament normalment es fa amb glucocorticoides, sovint en forma d’esprai nasal. Si això no és efectiu, es pot considerar la cirurgia. Aquest trastorn sovint es repeteix després de la cirurgia; per tant, sovint es recomana l'ús continuat d'un spray nasal de glucocorticoide. Els antihistamínics poden ajudar amb els símptomes, però no canvien la malaltia subjacent. Els antibiòtics no són necessaris per al tractament tret que es produeixi una infecció.
Actualment, aproximadament el 4% de les persones tenen pòlips nasals, mentre que fins al 40% de les persones els desenvolupen en algun moment de la seva vida. Es produeixen més sovint després dels 20 anys i són més freqüents en els homes que en les dones. Els pòlips nasals s'han descrit des de l'època dels antics egipcis.

## Clínica

Els símptomes dels pòlips inclouen obstrucció nasal (parcial o total) al pas de l'aire, congestió nasal, sinusitis, anòsmia (pèrdua de l'olfacte), i infecció secundària que condueix a mal de cap.

## Tractament

Els pòlips nasals es tracta més freqüentment amb glucocorticoides tòpics, però també es poden tractar amb mètodes quirúrgics.

## Referències

* 1 2 3 4 5 6 7 8 9 10 11 12 13 14 15 Newton, JR; Ah-See, KW «A review of nasal polyposis.». Therapeutics and Clinical Risk Management, 4, 2, 01-04-2008, pàg. 507–12. DOI: 10.2147/tcrm.s2379. PMC: 2504067. PMID: 18728843.
* ↑ Yellon, Robert. Zitelli and Davis' Atlas of Pediatric Physical Diagnosis, 2018, p. 868–915. ISBN 978-0323079327.
* ↑ Önerci, T. Metin; Ferguson, Berrylin J. Nasal Polyposis: Pathogenesis, Medical and Surgical Treatment (en anglès). Springer Science & Business Media, 2010, p. 1. ISBN 9783642114120.
* ↑ eMedicine - Nasal Polyps : Article by John E McClay, MD

## Enllaços externs

* Nasal Polyps emedicine.com
* Nasal polyps: Signs and symptoms mayoclinic.com
# Monte Castello di Vibio

Monte Castello di Vibio és un comune (municipi) de la Província de Perusa, a la regió italiana d'Úmbria, situat uns 30 km al sud de Perusa.
L'1 de gener de 2018 tenia 1.531 habitants.
Limita amb els municipis de Fratta Todina, San Venanzo i Todi.

## Llocs d'interès

A Monte Castello di Vibio hi ha el Teatro della Concordia, que és el teatre all'italiana més petit del món. La seva arquitectura té la forma d'una campana

## Referències

* ↑ «Resident population on 1st January 2018» (en anglès). ISTAT. [Consulta: 8 març 2019].
* ↑ Teatro più piccolo del mondo. / World's smallest theatre. Arxivat 2012-04-04 a Wayback Machine. Article sobre el Teatro della Concordia a la web Umbria e Arte. 2006.
* ↑ Il teatro più piccolo al mondo,costruito a misura del suo paese. Arxivat 2011-12-22 a Wayback Machine. Article sobre l'arquitectura del Teatro della Concordia. 1997.

## Enllaços externs

* Monte Castello di Vibio - Lloc web oficial (italià)
# Museu Arqueològic de Gandia

El Museu Arqueològic de Gandia és un centre ubicat a Gandia on es mostra el patrimoni arqueològic de la comarca de la Safor i, especialment, els materials de la cova del Parpalló.
L'any 1972, amb la col·laboració de la Diputació de València, s'inaugurà oficialment el museu, conegut ara per l'acrònim Maga, i està situat a l'antic edifici de l'hospital de Sant Marc, a l'extrem sud-est del recinte emmurallat medieval de la ciutat, a la ribera esquerra del riu d'Alcoi. El museu fou tancat al públic en el període 1987-2003. En aquest període, s'hi han dut a terme treballs d'investigació, documentació i restauració dels fons del museu.
Actualment, conté una exposició permanent sobre la prehistòria comarcal, des dels primers habitants del paleolític fins a l'edat de ferro. Alberga peces d'alguns dels principals jaciments arqueològics d'Europa, com ara la cova del Bolomor, la cova del Parpalló o la cova de les Meravelles.

## Referències

* ↑ «Web que parla sobre el museu». Arxivat de l'original el 2010-09-15. [Consulta: 21 maig 2010].
* ↑ «guia de Gandia». Arxivat de l'original el 2013-10-05. [Consulta: 21 maig 2010].

## Enllaços externs

* Web del museu.
# Motor Source

Source és un motor de jocs desenvolupat per Valve Corporation. Les seves característiques úniques inclouen un alt grau de modularitat i flexibilitat, un renderer basat en shaders, tecnologia de sincronització dels llavis i expressió facial i un sistema de física poderós, eficient i preparat per treballar en xarxa. Source funciona en entorns de 32 i 64 bits i a les plataformes Windows, Xbox, Xbox 360 i PlayStation 3. Els primers jocs a incorporar-lo van ser Counter-Strike: Source i Half-Life 2 l'octubre del 2004.
# Ratpenat cuacurt de Seba

El ratpenat cuacurt de Seba (Carollia perspicillata) és una espècie de ratpenat pròpia de Sud-amèrica i Amèrica Central.

## Referències

* ↑ Distribució (anglès)
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Mòlids

Els mòlids (Molidae) són una família de peixos actinopterigis de l'ordre dels tetraodontiformes.

## Morfologia

* N'hi ha dues espècies que poden arribar als 3 m de llargada i pesar al voltant dels 1.500 kg.
* Tenen el cos ovalat, quasi rodó i molt comprimit.
* Tenen entre 16 i 18 vèrtebres.
* No tenen peduncle caudal i per això la part posterior és igual de grossa que l'anterior.
* El cap és gros.
* Boca de petites dimensions.
* La pell és rugosa sense escames.
* Tant l'aleta dorsal com l'anal es continuen en una aleta ondulada, una caudal atrofiada.

## Reproducció

* El peix lluna (Mola mola) pot arribar a produir 300.000.000 ous.
* Totes les espècies presenten un complex desenvolupament larval.

## Alimentació

Segons les espècies poden menjar plàncton, grumers, algues, crustacis o peixos.

## Distribució geogràfica

A tots els oceans de clima tropical o temperat.

## Taxonomia

* Gènere Austromola †
** Austromola angerhoferi †
* Gènere Eomola †
** Eomola bimaxillaria †
** Masturus lanceolatus
* Gènere Masturus
** Masturus lanceolatus
** Masturus oxyuropterus
* Gènere Mola
** Peix lluna (Mola mola)
** Mola ramsayi
* Gènere Ranzania
** Ranzania laevis

## Referències

* ↑ Berg, L.S., 1958. System der rezenten und fossilen Fischartigen und Fische. VEB Verlag der Wissenschaften, Berlín.
* 1 2 3 4 FishBase (anglès)
* ↑ Mas Ferrà, Xavier i Canyelles Ferrà, Xavier: Peixos de les Illes Balears. Editorial Moll, Palma, maig del 2000. Manuals d'Introducció a la Naturalesa, 13. ISBN 84-273-6013-4. Plana 259.